Държавен вестник, бр. 44, 2014 г., стр. 30

СТР.  30	
Д Ъ Р Ж А В Е Н  В Е С Т Н И К 	
БРОЙ  44
МИНИСТЕРСТВА  
И ДРУГИ ВЕДОМСТВА
МИНИСТЕРСТВО  
НА КУЛТУРАТА
ПРАВИЛНИК
за устройството и дейността на Национален 
музей на българското изобразително изкуство
Раздел І
Общи положения
Чл. 1. С този правилник се уреждат ус-
тройството и дейността на Националния му-
зей на българското изобразително изкуство, 
(НМБИИ) наричан по-нататък „музея“. 
Чл. 2. (1) Националният музей на българско-
то изобразително изкуство е държавен културен 
и научен институт с национално значение, кой-
то издирва, събира, документира, съхранява, 
изучава и популяризира произведенията на 
българското изобразително изкуство. Музеят 
е създаден с Постановление № 165 на Прави-
телствения комитет по вътрешни, културни, 
социални, здравни въпроси от 24.11.1948 г. и е 
преобразуван с Постановление № 25 на МС от 
23.01.1995 г. за създаване на Национален музей 
на българското изобразително изкуство и на 
условия за настаняване на културни институти 
на територията на София (ДВ, бр. 12 от 1995 г.). 
(2) Музеят е юридическо лице на бюджет-
на издръжка, второстепенен разпоредител с 
бюджет, със седалище и адрес: гр. София, 
пл. Княз Александър І № 1. Музеят има кръ-
гъл печат с текст по кръга „Национален музей 
на българското изобразително изкуство“ и в 
средата „Министерство на културата“.
Чл. 3. По тематичен обхват музеят е спе-
циализиран, а по териториален – национален.
Чл. 4. Музеят участва в държавната полити-
ка по опазване на културното наследство във 
взаимодействие със съответните компетентни 
държавни и общински органи, Светия синод 
на Българската православна църква и други 
регистрирани вероизповедания, със съдей-
ствието на неправителствени организации и 
гражданското общество.
Чл. 5. Националният музей на българското 
изобразително изкуство е методически център 
на художествените галерии в страната. 
Раздел ІІ
Дейност на музея
Чл. 6. (1) Основната дейност на музея е 
събирането, опазването и представянето на 
движими културни ценности на българското 
изобразително изкуство и съвременни произ-
ведения на изобразителното изкуство. 
(2) За осъществяване на своята основна 
дейност музеят: 
1. извършва събирателска дейност и дей-
ност по съхранение и опазване на колекциите 
си, като:
а) издирва, събира, придобива, съхранява, 
изучава и документира движимите културни 
ценности; 
б) осъществява дигитализацията и цифро-
визацията на основния и обменния фонд;
в) осигурява правна и физическа защита 
на съхраняваните във фондовете му движими 
културни ценности;
2. осъществява експозиционна дейност, като:
а) подготвя и поддържа постоянна експози-
ция и организира временни експозиции; 
б) организира самостоятелно експозиции, 
както и предоставя движими културни ценности 
от своите колекции за участие в експозиции 
в страната;
в) включва временно в свои експозиции 
културни ценности от други музеи или соб-
ственост на физически и юридически лица, 
както и организира представянето на експо-
зиции на други музеи и лица или съвместни 
експозиции с тях; 
г) организира временни експозиции или пре-
доставя временно движими културни ценности 
от основния си фонд за представяне в чужбина 
при условията на глава шеста, раздел VІ от 
Закона за културното наследство (ЗКН); 
д) предоставя движими културни ценности 
за участие във временни експозиции в страната 
и в чужбина по нареждане на министъра на 
културата; 
3. извършва научноизследователска дейност, 
като:
а) проучва, изследва и представя българското 
изобразително изкуство;
б) организира и провежда научни прояви, 
конференции, работни срещи и дискусии;
в) издава научни, научнопопулярни и ре-
кламни материали;
4. осъществява образователна дейност, като:
а) подготвя и провежда образователни про-
грами за различни социални и възрастови групи;
б) осъществява други дейности с образова-
телна, естетическа и възпитателна цел;
в) сключва договори и осъществява съвмест-
ни инициативи с училища и университети с 
цел популяризиране на българското изкуство 
сред децата и младите хора;
5. извършва идентификация на движими 
културни ценности самостоятелно или съвмест-
но с други научни или културни организации 
и висши училища, по искане на физически и 
юридически лица, включително при придоби-
ване на вещ, която може да се определи като 
културна ценност по реда на чл. 96, ал. 3 ЗКН; 
създава и води регистър на идентифицираните 
движими културни ценности;
6. извършва консервация и реставрация на 
движими културни ценности чрез лица или 
под непосредственото ръководство на лица, 
вписани в регистъра по чл. 165 ЗКН;